खेतासराय (जौनपुर)। कस्बे के डोभी वार्ड और पोरईकला गांव की सीमा पर पोरई तालाब के किनारे खेत की मेड़ पर युवती का खून से सना शव पाया गया। घटना स्थल से पुलिस ने खून से सना ब्लेड बरामद किया है। संभावना है कि युवती का गला ब्लेड से रेत दिया गया। युवती की शिनाख्त नहीं हो पाई। पुलिस ने डाग स्वाक्यड बुलवाकर छानबीन कराई लेकिन खास सफलता नहीं मिली। घटनास्थल से सौ मीटर दूर स्थित पीपल के पेड़ के पास से खोजी कुत्ता बादल लौट आया।